प्रधानमंत्री की टीम ने भारत विरोधी तत्वों की जानकारी भी एसपीजी को दे दी थी जिसके बाद सुरक्षा और पुख्ता कर दी गई. इस दौरान पीएम मोदी की सुरक्षा के लिए डायरेक्टर एसपीजी आलोक शर्मा के नेतृत्व में कम से कम 60 एसपीजी कमांडो तैनात नजर आए. भारतीय मूल के लोगों से मुलाकात के दौरान भी सुरक्षा कड़ी नजर आई. कई लोगों ने प्रधानमंत्री मोदी को जानकारी दी कि रूस और भारत के संबंधों को लेकर कुछ यूक्रेन के लोग नाराज हैं. वे गुस्सा यहां रहने वाले भारतीयों के साथ जाहिर करते हैं.